
PERSONATGES 

Rei  Codro 55    anys. 

Medonte 25 

Neleo 15        » 

La  Pitonisa 30        > 

Daimó 70        > 

Sacerdot  1. 
Sacerdot  2. 
Un  Guerrer. 

Guerrers  i  gent  del  poble. 
L'acció  a  Atenes,  durant  les  guerres  del  Peloponès. 


Nota.— £■/  paper  de  Neleo,  pot  interpretar-lo,  indistin- 
tament, un  jovenet  o  una  noia.  Amb  preferència 
una  noia. 


Ningú  podrà  traduir  ni  representar  aquesta  obra  sense 
permís  de  la  Societat  d'Autors  Espanyols,  que  és  la  única 
encarregada  d' administrar-la,  i  amb  ella  deuran  entendre's 
tots  els  teatres  i  societats  particulars. 
Es  propietat  de  I '  autor. 


ACTE    ÚNIC 


L'escena  té  lloc  a  les  portes  del  palau  del  rei  Codro,  da- 
rrer monarca  d'Atenes.  Al  fons,  una  balustrada  que  serveix 
de  mirador.  A  l'esquerra,  primer  terme,  la  columnata  de 
l'atri  del  palau.  A  la  dreta,  un  bosc  de  pins  i  la  porta  del 
temple  de  Atenea.  Alfons,  dreta,  un  roquisser  practicable 
que  domina  la  llunyania.  Un  banc  rústic  a  primer  terme 
esquerra. 


ESC&NA  PRIMERA 

Rei  Codro  /  Neleo 

{Entren  per  l'esquerra,  primer  terme.  Neleo  es  dirigeix 
a  la  balustrada  i  escolta  atentament,  plè  de  basarda ' 
al  lluny,  cap  a  la  dreta.  Rei  Codro,  resta  a  prime^ 
terme.  Porta  una  vesta  de  porpra  i  està  baldat  de^ 
bras  esquerra.  Ambdós  van  sense  armes.) 
Rei  Vina,  vina,  Neleo...  No  t'allunyis, 

que  greus  perills  vers  el  palau  s'apropen. 
Neleo     ^Sentiu,  enllà,  quina  reniò?...  Atanseu-vos! 
Rei  La  sento  al  cor  com  un  funest  presagi. 

Neleo     Quin  brugit  més  afrós! 
Rei  Brugit  de  lluita. 

Els  dons  maleíts  ben  segur  que  entren. 
Neleo     Mal  deu  anar  la  brega  per  als  nostres 

quan  així  s'abandona  al  rei  i  al  príncep. 
Rei  Tots  hi  són  menys  tú  i  jo.  V^Us  i  criatures, 

als  combats,  bHandi^aí  fipls  serveixen 

per^  guardar  les  llars. 

Neleo     (Apropant-se.)  Mes  si  intentava 

l'enemic  assaltar-la,  la  llar  nostra, 
vos  i  jo  ens  jogariem  prou  la  vida 
per  defensar-la  dignament. 

Rei  (Abraçant-lo  amb  joia  concentrada,  i  anant 

cap  a  seure  al  banc.)  Neleo! 

Neleo     ^No  és  veritat  que  si,  mon  rei,  mon  pare? 
Fins  jo'm  sento  avui  brau  i  patriota 
amb  fam  de  guerrejar. 

Rei  No,  infant;  tú  ets  dèbil. 

Neleo     També  d'aspecte  és  dèbil  Atenea 
i  tremola  l'Olimp  amb  sa  llançada! 
Si  no  fos  per  deixar-vos  sol,  ja  hi  fóra 
al  lloc  de  més  perill;  a  mori  o  vèncer 
per  la  pàtria  i  pel  rei. 

Rei  Oh,  fill  meu!   Digue'm: 

Què  és  la  pàtria,  per  tú? 

Neleo  Que  què  és  la  pàtria? 

Prou  que'ns  ho  heu  ensenyat,  de  nins,  mil 
La  pàtria  nostra,  l'invtncible  Atíca  jvoltes! 
és  la  terra  dels  hèroes  venturosos, 
del  sol  roent,  dels  prats  verds,  dels  Déus  fets 
La  pàtria  es  el  breçoi  de  nostra  ardida  [homes. 
raça  immortal. 

Rei  Es  cert,  fill  méu;  no  t'erres. 

Pro  és  més  que  tot  això;  molt  més,  encara. 

(Neleo  s  asseu  als  seus  peus.) 
Vina,  apropa't...  així...  la  teva  orella 
al  damunt  de  mon  pit,  que  vui  que  sentis 
en  mon  cor  el  que't  puguin  callà  els  llavis. 

(Amb  gran  emoció.) 
La  pàtria  és  el  passat  i  és  el  pervindre; 
és  el  petó  que'ns  dona  al  front  l'historia; 
és  el  dret  a  la  vida  pe'l  qual  lluita 
tot  home  lliure  amb  seny;  és  el  paisatge, 
i  l'ambient,  i  la  llum,  i  la  dolcíssima 
flaire  d'amor  que  exhala  arreu  la  terra. 
Fíxe't  el  cel;  el  veus?...  contemple'l,  guaite'l; 


-  5  - 

Neleo     Què  és  gran! 

Rei  Molt  gran?  Oh,  sí!...  Es  de  tots  els  homes 

l'immensa  nau;  però,  hi  haurà  qui  dubti 
que  hi  ha  un  cel  que  és  el  nostre?... 
{Signant  al  cel)  Aquest  troç,  míra-te'l. 

La  Coríntia,  i  l'Arcadia,  i  la  Laconia, 
i  tots  aqueixos  pobles  que  completen 
l'ambicïós  Peloponès,  l'admiren 
aqueix  cel;  és  igual  que'l  d'altres  terres, 
mes  eix  troç,  per  nosaltres,  es  més  nítid; 
és  el  cel  de  la  pàtria,  el  millor,  l'únic; 
fins  ens  sembla  més  blau,  perquè  és  el  nostre. 
1  així  esdevé  amb  el  mar  i  amb  les  muntanyes; 
i  així  esdevé  amb  la  llengua,  l'art  i  els  cultes 
i  tradicions,  i  tot  ve  que  s'impregna 
d'una  major  bellesa,  essent  de  casa. 

Neleo  Generosa  virtut,  la  dels  mots  vostres! 
Càlids  i  dolços,  en  mon  cor  es  filtren 
i,  al  reposar-se  a  dins,  obren  com  bàlsem. 

Rei  Sota  aqueix  cel,  fill  meu,  quantes  tragèdies 

per  l'amor  de  la  pàtria  benvolguda! 
Ara  mateix  la  vius,  tú,  l'hora  tràgica; 
les  allaus  forasteres  invadeixen 
nostre  estimat  terrer;  maten,  ens  roben 
el  més  sagrat:  els  furs,  l'independència. 
Al  pendre'ns  la  relíquia,  (í,quí  és  que  atura 
la  nostra  dignitat  vïolentada? 
De  què'ns  haurà  servit,  llavors,  el  viure 
amb  vida  pròpia  anys  i  més  anys?  Quin  mèrit 
ma  corona  tindrà,  si  se  m'obliga 
a  deixar-la  a  ses  mans,  mans  mercenàries 
de  gent  superba  i  cruel?...  La  vida— pensa 
que  això  per  tú  és  essencial— la  vida 
sens  llibertat,  ni  ideal,  ni  fè  en  la  pàtria, 
és  quelcom  que  repugna.  Ans  de  rendir-vos 
a  l'enemic,  a  l'invasor,  al  barbre, 
apureu,  fillets  meus,  tots  els  recursos; 
vesseu  del  vostre  cor  la  generosa 
sang  que  vos  he  donat,  i  que  ella  sia 

benèfica  rosada  en  sacrifici 

de  lo  més  grat  als  déus,  de  l'amor  patri. 

Nei  EO     De  la  meva,  que  és  jove  i  és  ardenta, 
en  faig  ofrena,  des  de  avui,  mon  pare. 

Rei  L'anulació,  el  no-res,  són  preferibles 

a  una  derrota  vil  i  vergonyosa. 

Neleo  (Alçant-se.) 

Sí.  Abans  que  això,  morir;  la  mar  que'ns  xucli 
des  de'l  cim  de  les  roques  del  Piréo! 

Rei  (Alçant-se.) 

En  hora  solemnial  com  és  eixa  hora, 
instant  de  vida  o  mort,  moment  d'engunia, 
vui  que'm  diguis,  infant  de  la  meva  ànima, 
què'n  penses  de  la  sort  que  a  nostra  Atíca 
i  a  mi,  el  séu  rei,  espera. 

Neleo  (Acompanyant-lo  cap  a  l'esquerra.) 

Sols  jurar-vos 
sabria  ara  amb  la  fè  d'aquest  cor  verge 
que,  de  vos  heredat,  s'inflama  dintre 
mon  pit  adolescent,  que  tinc  confiança 
en  mos  aimats  germans;  la  tinc  completa 
perquè  son  braus  i  ardits,  i  perquè  lluiten 
per  una  causa  justa,  nobilissima. 
Hem  de  guanyar!  Hem  de  triomfar,  mon  pare! 

Rei  Tan-de-bò  Heracles,  Cor  de  lleó,  t'escolti! 

Neleo  (Fixant-se  en  el  fons  esquerra.) 

Medonte  ve  amb  els  seus;  deu  dur-nos  noves. 

(Medonte,  amb  trajo  de  guerrer,  entra  per  l'esquerra 
segon  terme,  seguit  d'un  estol  de  guerrers.  Sense  fi- 
xar-se en  el  Rei  ni  en  Neleo,  'avancen  tots  vers  el 
roquisser  del  fons  dreta  i  guaiten  a  la  llunyania) 

ESCENA  II 

Dits,  Medonte  i  Guerrers 

Med.  (Als  guerrers.) 

Sentiu?...  Convé,  amics  meus,  que'ls  corns  no 

[deixin 

d'alentar  ni  un  moment.  Cal  concentrar-nos 
pels  voltants  del  palau. 
{Els  guerrers  permaneixen  al  fons.  Medonte  avança  a 
primer  terme.) 

Salut,  mon  pare! 
Rei  Què't  porta  açí,  Medonte? 

Med.  He  estat  al  temple. 

Puriíicats  que  fórem  amb  les  aigües 
de  les  sagrades  ànfores,  cenyides 
les  nostres  fronts  amb  el  llorer  dels  hèroes, 
a  Apoló  havem  ofert  el  sacrifici 
d'un  brau  i  d'un  cabrit. 

Rei  Mes...  ara?  Al  temple? 

Jo't  feia  en  el  combat,  a  la  avantguarda, 
prop  dels  guerrers  més  esforçats;  què  penses? 
No  sents  el  baf  de  sang?  Què  esperes? 

Med.  Pare!... 

Quina  dissort  més  negra  i  malestruga 
pesa  avui  damunt  nostre,  si  ho  sabéssiu! 
Pel  cel  de  nostra  pàtria  una  au  maligne 
hi  deu  haver  passat  batent  ses  ales. 
No'ls  coneixeu,  mon  pare,  els  alts  designis 
del  Oracle  de  Delfos!  No  és  possible 
que'n  sapigueu  un  mot;  d'altra  manera 
no  fóra  tant  serè,  tant  ferm,  vostre  ànim. 

Rei  (Intrigat.) 

No,  fill  meu;  no'ls  conec.  Què  diu  l'oracle? 

Med.       Es  terrible. 

Neleo  Germà,  parla. 

Rei  Sí,  conta. 

Med.       Un  dilema  espantós!...  M'abat  l'engunia... 

Deixeu  que  us  besi  el  front,  que  avans  us  besi, 
i  que  l'esclat  d'eixa  emoció  puríssima 
tant  intensa  com  Ileal,  de  fil!  a  pare, 
em  reconforti  l'esperit  per'  dir-vos 
tot  el  pregon  horror  que  pot  encloure's 
en  la  malaventura  que'ns  espera. 

Rei  (Impacient.)  Però...  parla  d'un  cop! 

Nelo  Què  diu? 

Med.  L'Oracle 


de  Delfos  ha  dit,  doncs,  que  ia  victorià 
serà,  a  la  fi,  dels  doris...  si  respecten 
la  vostra  vida. 

Neleo     (Abraçant-se  al  rei.)  Oh,  pare! 

Rei  (Dolorosament  impressionat.) 

Això?...  Es  possible? 

Med.      Ja  veieu  si  és  senzill  i  si  és,  alhora, 
espantós  el  pervindre  per  nosaltres. 

Neleo     Hem  de  triar?...  Sense  pare  o  sense  terra? 

Med.       Sí. 

Neleo        Certament  la  prova  és  dolorosa! 

Med.       «Si  maten  al  Rei  Codro;  si  ferida 

donen  de  mort  al  noble  rei  d'Atenes, 

mateix  que  un  llamp  de  càstic  que  les  furiesi 

per  manament  de  Júpiter  enviessin, 

caurà  damunt  dels  doris  la  derrota. 

Si,  per  contra,  se  salva  vostra  vida, 

la  vida  del  gran  rei  i  del  bon  pare, 

el  triomf  serà  d'ells,  i  tot,  camps,  pobles, 

ho  arrasaran  per  sempre!» 

Réi  Això? 

Neleo     (Abraçant  al  rei.)  Es  terrible! 

Med.       Així  ha  parlat  l'Oracle. 

Rei  Oh,  déus  indòmits! 

Què  m'importa  morir!...  Morir  a  canvi 
de  que  la  pàtria  visca  independenta! 
Gran  sacrifici,  a  fè!...  Pro  si  la  pàtria, 
val  molt  més  d'una  mort,  per  cruel  que  sigui. 
Quina  dolça  agonia!...  Anem,  Neleo!... 
Done'm  el  bras,  Medonte.  Acompanyeu-me. 
No  perdem  un  instant,  no;  vui  mes  armes! 
Vui  que'm  porteu,  arrocegant,  com  sia, 
al  bell-mig  del  combat.  Em  resten  forces 
encara,  per  lluitar. 

Med.  Tingueu  templança, 

•mon  pare. 

Rei  Vui  anar-hi;  vui  que'm  vegin 

davant  dels  meus,  els  ulls  vessant  de  joia, 
el  front  serè  i  un  dolç  somrís  als  llavis. 


Med.       Es  l'Oracle  de  Delfos  qui  avui  juga 

la  nostra  sort.  Contra  ell... 
Rei  No;  permeteu-me 

que  avui  dubti  de  tot,  fins  de  l'oracle 
que'm  vens  a  falsejar  per'  afeblir-me. 
Med.       Oh,  no,  pare,  això  no! 
Rei  Ni  em  venc,  ni  em  dono! 

Med.       Temia  vostre  dubte  i,  preveient-lo, 
he  emmenat  vers  açí  la  Pitonisa 
i  els  sacerdots  desxifradors  de  simbols. 
Aqui,  davant  del  temple  de  Atenea, 
per  ells  sabreu  lo  que  obstinat  deliri 
no  us  deixa  veure  clar.  Oiu-los,  pare. 
{Fa  un  signe,  dirigint-se  a  esquerra  segon  terme,  i  en- 
tren la  Pitonisa,  dos  sacerdots  i  dos  infants  portant 
aquests  últims  una  gran  pell  de  serp,  un  drap  blanc, 
que  coloquen  a  terra  per  alf ombra  de  la  Pitonisa, 
un  pebeter  fumejant  encens,  una  ànfora  i  una  copa.) 

ESCENA  lli 

Dits  i  Pitonisa,  i  Sacerdots  1  /  2 

{Pitonisa,  amb  el  cabell  desfet,  la  faç  descomposta  com 
una  esperitada,  s'agenolla  als  peus  del  Rei;  beu  ai- 
gua de  V ànfora  en  la  copa  que  li  ofereix  un  infant, 
posa  el  cap  en  el  fum  d'encens  i  alça  la  pell  de  serp 
fent  extranyes  contorsions.  Víctima  d'una  crisi  ner- 
viosa 0  d'un  sobtat  deliri,  mostra  el  rostre  alte- 
rat, mou  el  cap  i  els  brassos  i,  com  si  fos  objecte 
d'una  inspiració  diabòlica,  entre  xiscles  de  neguit, 
plors  i  sanglots,  diu  amb  veu  afectada.) 
PiTON.     Tot  és  nit!.  .  Tot  és  n-it  en  l'ample  volta! 
Vohé!...  Genis  del  mal  sortits  dels  antres 
més  afrosos,  avencs  i  sots  feréstecs! 
Dragons  i  basilics,  serpents  i  brivies, 
escorpins  i  gripaus,  parques  i  fúries, 
voltors  i  rats-penats,  feres  i  monstres, 
s'hi  rabegen  com  mai  en  les  tenebres 
i  en  el  cor  dels  humans. 
Sac.  1  L'odi. 

Sac.  2  La  guerra. 

PiTON. 

Sac.  1 
Med. 
Neleo 
Rei 

PlTON, 


Sac.  1  / 
Neleo 

PiTON. 

Med. 
Sac.  1 

PiTON. 


Med. 
Sac.  2 

PlTON. 


Sac.  1 
Sac.  2 

PiTON. 


Sac.  2 
Sac.  1 


Sols  un  estel,  al  lluny,  que  és  nort  i  guia, 
tremola  feblement. 

El  rei  d'Atenes. 
Sou  vós,  pare. 

Sou  vós! 
{A  Neleo,  impressionat.)  Fill  meu,  sosten-me! 
Oh  feblesa  d'estel!...  Horror!...  De  sopte, 
creua  l'espai  una  ombra  encar  més  negra 
que  pren  relleu  al  fons. 
2  Es  el  fat. 

Pare! 
Malestrugança!...  Allà,  en  l'altar  de  Vesta, 
s'hi  va  extingint  el  foc  sagrat! 
(Als  Sacerdots.)  Indica... 

Que  planarà  damunt  la  llar  augusta 
una  dissort  terrible. 

Pro...  oh,  misteri! 
En  l'oritzó  està  a  punt  d'esclatar  l'auba 
d'un  jorn  esplendorós.  Un  sol  magnífic 
espera  flamejant;  cada  guspira 
sembla  un  nou  sol. 

I  això?... 

Es  la  nostra  pàtria. 
Poderosa,  inflexible,  l'au  maligna, 
seguint  el  carro  de  Saturn,  fuig,  vola, 
fins  a  cobrir  amb  el  mantell  negrissim 
de  ses  ales  immenses  l'estel  feble 
que  brilla  encara  en  la  regió  dels  somnis. 
L'enemic. 

L'invasor. 

Si  l'au  apaga 
la  llum  d'aqueix  estel,  el  sol  magnífic 
ressorgirà  potent  de  les  tenebres. 
Si  la  llum  de  l'estel  és  respectada, 
aqueix  sol  magestuós  que  s'inicia 
eternament  es  mantindrà  en  la  fosca. 
Eixes  són  les  paraules  de  l'Oracle. 
Ara,  gran  rei,  rei  malhaurat  i  digne, 
en  l'altar  d'Atenea  del  teu  temple 

intentarem  de  nou  una  pregaria. 
Rei  Que  ella  us  escolti! 

Neleo     (Abraçant  al  rei.)    Pare!... 
Mèd.  Les  mateixes 

paraules. 
(La  Pitonisa,  els  dos  sacerdots  i  els  infants  que  l'a- 
companyen es  dirigeixen  vers  el  temple  de  la  dreta.) 
PiTON.  (Entrant  al  temple.) 

Tot  és  nit  en  l'ample  volta! 

(Desapareix.) 


ESCENA  IV 
Rei  Codro,  Neleo,  Medonte  /  Guerrers 

Med.       (i4/7?e/.)  Dubteu,  encara?      » 

Rei  Sí,  encara  sospito 

que  l'Oracle  va  errat...  Zeus  me  perdoni!... 
Quina  mercè's  creurà  fer-me,  donant-me 
amb  un  alè  de  vida  miseriosa 
tot  l'ignoble  regust  d'una  ignomínia? 
Què  és  la  vida  d'un  rei,  en  comparança 
amb  la  vida  d'un  poble?...  l'existència 
d'un  home,  cuc  de  terra  miserable, 
al  costat  d'una  pàtria  plena  i  rica? 
Salvar-me  a  mi  per-a  enfonzar  an  ella! 
Comprar  ma  pobre  vida,  i  donà  en  paga 
la  llibertat  de  tots?...  No!  Hi  renuncio 
a  eixa  gràcia  que'ls  déus  voldrien  fer-me. 
A  les  portes  d'Atenes!...  Vui  anar-hi! 
Porteu-me  ara  mateix  en  mig  la  lluita! 
Davant  del  Sol,  tots  els  estels  s'apaguin! 

Med.       Inútil  sacrifici!... 

Rei  (Exaltat.)  Acompanyeu-m'hi! 

Jo  us  ho  mano!...  So  el  rei!  Só  el  vostre   pare! 
No  m'hi  voleu  portar?...  Mals  fills!... 

Neleo  Calmeu-vos. 

Med.      No  delireu! 

Rei  Doncs  hi  vaig  sol. 

Neleo  No! 

Med.       {A  Neleo.)  Emporta-te'l. 

(Neleo  acompanya  al  Rei  Codro,  qui  està  pres  de  gran 

excitació,  fins  al  seient  rústic.) 
Rei  (Abatut.) 

Haver-los  d'esperà  aquí,  malalt,  feble, 

indefens,  pit-obert  a  les  llançades! 
Neleo     No,  mon  pare...  Qui  sab!... 
Rei  Ves-te'n!...  Deixeu-me!... 

Med.       Si  arriben  fins  aquí,  benvinguts  síen. 

Morirem  resignats. 
Rei  (Baix,  amb  concentrada  ràbia.) 

Tú,  que  jo  espero 

fer-m'hi  amb  les  dents,  si  cal...  A  mocegades! 
(S'ouen  rumors  de  corns  llunyans.  Medonte  i  Neleo 

guaiten  pel  roquisser.) 
Med.       Sents,  Neleo?...  Has  oit? 
Neleo  Remors  de  lluita 

que  pugen  fins  aquí. 
Rei  (Pel  braç  malalt.)     No  puc!... 

Guer.     (A  Medonte.)  S'apropen 

cada  vegada  més. 
Neleo     (Signant-li  la  llunyania.)  iGuaita  açü...  Fixa't! 
Med.  (Als  guerrers.) 

A  l'Asty,  mos  valents!...  Pel  dret,  que'ls  nostres 

necessiten  refors.  Devalleu!...  Prompte! 

(Els  guerrers  se'n  van  pe'l  roquisser.) 

Jo  us  aconseguiré,  si  es  necessari. 
Rei  Es  precís,  si,  Medonte. 

Med.  No;  és  inútil! 

Hem  de  perdre...  L'Oracle  és  infalible; 

però  jo,  als  meus  soldats,  què  tinc  de  dir-los 

perquè  els  pobres  mantinguin  l'esperança 

en  eixa  hora  suprema? 
Rei  Què?...  Tú  ignores 

el  què'ls  hi  tens  de  dir? 

(Va  cap  al  fons  decidit.) 
Neleo     (Deturant-lo.)  No! 

Med.  Pare! 

Rei  Deixa 

que  ho  faci  jo  per  tú.  (Cridant.) 

Soldats:  la  pàtria 
sota'l  flagell  de  l'invasó  es  redreça. 
Renovelleu  les  vostres  energies. 
Arrenqueu-li  els  unglots  an  aqueix  monstre. 
Ni  un  de  vosaltres  presoner;  tingueu-ho 
ben  present,  mos  soldats;  qui's  deixa  pendre 
amb  armes,  al  séu  rei  fa  traidoría. 
Si  penseu  amb  la  mort  que  és  l'esclavatge, 
primer  voldreu  morir  besant  la  terra, 
aqueixa  terra  dolça  que'ns  és  mare. 
Si  plau  als  déus  dar  la  victorià  als  doris, 
faci  sa  entrada  l'enemic  a  Atenes, 
mes  trepitjant,  abans,  nostres  cadavres... 

(Emocionat,  no  pot  acabar  i  plora.) 
Neleo  (Acompanyant-lo  al  banc.) 

Oh,  pare!  Com  parleu!  Si  us  entenguessin! 
(Se'n  torna  al  fons.) 
Rei  (Amb  la  mà  al  pit.) 

Què'n  treus  de  batre,  cor,  si  no  pots  valdre't! 
(Neleo  i  Medonte  parlen  baix  una  estona  al  fons,  tot 
signant  la  llunyania.  Daimó,  el  vell  llenyataire,  entra 
per  la  dreta  primer  terme.  Vesteix  una  vesia  de 
color  fosc,  pobre  i  espellifada;  dú  un  feix  de  bran- 
quillons de  pi  i  una  destral.) 

ESCENA  V 
Rei  Codro  /  Daimó 

Dai.  (Fixant-se  amb  el  rei.) 

Oh,  mon  rei  i  senyor!... 
Rei  Daimó! 

Dai.  Permet-me 

que  vagui  per  l'indret  d'aqueixos  boscos. 

aprop  de  ton  palau. 

Rei  Què  pots  cercar-hi 

que  no  sia  la  mort,  en  aquesta  hora 
de  carnatge,  infeliç? 

Dai.  ja  ho  veus.  Hi  cerco 

uns  quants  branquillons  secs  per  a  fer  llenya. 
No  fos  cas  que  amb  la  guerra  maleïda 
vingués  l'abatre'ls  pins.  Quin  hivern  brúfol 
passariem,  els  pobres!... 

Rei  Vés...  No't  torbis; 

torna  a  ta  llar  corrents...  Afanya't,  cuita! 
Mira  que  és,  l'enemic,  a  un  tret  de  pedra! 

Dai.        Tot  seguit  hauré  fet;  un  feix  i  fora!... 

(Daimó  després  d'una  reverencia,  fa  acció  d'anarse'n.) 

Rei  i  ta  filla,  Daimó? 

Dai  Bé,  la  menuda! 

Sana  i  bella  segueix,  com  fruit  directe 
d'Asclepios  i  Afrodita. 

Rei  Sí,  €h?...  Vigíla-la! 

Fes-ho  avui  més  que  mai.  On  és? 

Dai.  A  casa; 

tancada  amb  forrellat,  que  no  voldria 
que'ls  lladres  invasors  la  deshonressin. 

Rei  Es  segur  que  ho  faran...  I  si  tú,  miser, 

no  vols  mori  a  les  seves  mans,  procura 
tenir-la  a  punt  de  fé'Is-en  presentalla, 
ben  enflocat  el  cap  amb  llorers-roses, 
mirtes  i  jassamins;  tota  ella  ungida 
de  sacratíssims  olis,  d'aquells  olis 
perfumats  que  an  els  cossos  de  les  verges 
vessen  els  déus  abans  de  posseir-les. 

Dai.        Primer  morta!...  iPrimer  al  sacrifici 

de  Diana  o  de  Pan,  avans  que  veure-la 
entregada  a  la  fúria  dels  vils  doris! 

(Per  la  destral.) 
Primé  amb  eixa  eina  jo  mateix  l'occido! 

Rei  (Alçant-se  i  estrenyent-li  les  mans.  Apart.) 

Bona  arma,  una  destral!...  Si  puc  convencé'l... 

(Alt.) 

Tú  ets  dels  meus,  vell  Daimó!  Segueix-nie, 
Dai.  {Refusant.)  Oh,  mercès,  mon  gran  rei.  [vina... 
Rei  Vina;  vui  fer-te 

■  un  ric  present  de  roba.  Veus,  ton  trajo, 

que  és  brut  i  espellifat?...  Fes-ne  desfiles! 
Dai.        Ja  es  bò,  per'  mi! 
Rei  No.  Vina;  de  passada 

et  salvaré  la  vida,  pobre  jaio!... 
Dai.         Procura  per  la  teva,  que  és  més  digna 

de  servar-se,  senyor!...  Qui  les  lleis  justes 

ens  dictarà  com  tú,  si  et  mors? 
Rei  (Signant-li  que  parli  baix.)     Pst!...  Deixe-ho! 

Acompanya'm  et  dic!  no  t'entretingas, 

i  parla  amb  tò  més  baix...  Tú  vols  salvar-te? 
Dai.        Si  ja  me'n  vaig  del  món,  jo!  No's  perdria 

pas  gran  cosa  si  un  llamp  de  l'irat  Júpiter 

em  fulminés  de  sobte! 
Rei  No  blasfemis, 

que  éll  te  pot  castigar.  Viu  per  ta  filla, 

si  per  tú  no  vols  fer-ho. 
(Rei  Codrofa  avançar  a  Daimó  dret  al  palau.) 
Dai.        (Admirat.)  Al  palau? 

Rei  Passa! 

(Rei  Codro  i  Daimó  se'n  van  per  r esquerra  primer 
terme.) 


ESCENA  VI 
Neleo  /  Medonte,  desde'l  fons 

Neleo     Les  remors  s'accentuen;  cada  volta 

es  fa  més  perceptible  el  corn  de  guerra. 

Med.       Estem  perduts! 

Neleo  L'Asty  ja  és  d'ells;  veus?  corren 

cap  an  aqueix  indret. 

Med.  Pugen!...  S'enfilen 

pe'l  roquisser  del  cingle... 

Neleo  Ai  de  nosaltres! 

(Avançant  a  primer  terme.) 
Medonte!  Germà  meu!  Què  fas?  Què  esperes? 
Pensa  que  potsé  els  nostres,  si  et  vegessin 
de  capdill  en  mig  d'ells,  amb  més  bravura 
i  amb  més  fè  lluitarien.  Vol  guanyar-se 
el  dictat  de  prudent,  el  nostre  príncep? 

Med.       Vui  que's  salvi  l'Atica  i  vui  salvar-vos 
a  mon  pare  i  a  tú;  això  jo  voldria, 
que'ls  vínculs  de  la  sang  i  de  la  terra 
lluiten  dins  mi,  tot  fent-me'l  cor  a  troços. 

Neleo     No  hi  pensis  en  ta  llar;  primé  és  la  pàtria. 

Med.       Però  en  ma  llar  hi  ha  el  rei! 

Neleo  1  bé!...  Que  hi  sia! 

El  rei,  vell  i  tulit,  sab  defensar-se 
encara  cos  a  cos.  Ara  el  teu  deure 
és  defensar  son  poble  i  sa  corona. 

Med.       L'Oracle  ha  parlat  ja,  i  és  tasca  inútil. 

Neleo     Ves-hi! 

Med.  No! 

Neleo  Ets  un  covart! 

Med.  Oh!...  Tú,  Neleo, 

dubtes  de  mi?...  De  ton  germà?... 

Neleo  Sí,  en  dubto. 

Covart,  més  que  covart! 

Med.  Ho  vols?...  Doncs,  sia! 

A  la  lluita!  (Desenvaína  Varma.) 

Neleo     (Amb  intensa  joia.)  Ah,  si  jo  pogués  seguir-te! 

Med.       No,  ton  lloc  és  aquí...  Amb  el  rei. 

{El  Rei  Codro,  habillat  amb  el  trajo  brut  i  espellifat 
de  Daimó,  portant  el  feix  de  branquillons  i  la  des- 
tral, i  abscondint  el  rostre,  passa  pel  fons,  d'esque- 
rra a  dreta.) 

Neleo  Doncs  jura'm 

que't  veuré  o  mort  o  vencedor. 
Med.  -  T'ho  juro 

per  mon  pare!  Pel  rei  i  per  la  pàtria! 
Neleo  (Fixant-se  amb  la  figura  del  fons.) 

On  va  aqueix  llenyataire  en  aquesta  hora? 
MeD.       On  aneu,  pobre  vell?...  Que  no  podrieu 

cercà  una  altra  drecera  per  fer  llenya? 

La  destral  que  dueu  pot-ser  serveixi 

pel  vostre  cap,  si  l'enemic  vos  caça. 
Neleo     Deixa'l  anar!  Qui  sab  si  l'home's  troba 

prou  àgil  i  amb  dalit  per  éssé  un  hèroe. 

Deixa'l  anà  al  perill. 
Med.  Dius  bé,  deixem -lo. 

Qui  sab  si  depèn  d'ell  nostra  victorià! 
Neleo     Guaita'l"  com  va  lleuger.  Sembla  una  daina. 
Med.       Mateix  que  un  esquirol,  corre.  A  trobar-nos 

en  la  sagrada  Lesbos,  pensaria 

que  és  un  faune  a  l'aguait  d'alguna  ninfa. 
{La  figura  del  fons  torna  a  aparèixer  a  dalt  del  ro- 
quisser.) 

Em  fa  llàstima,  a  fè!...  Mira'l  com  corre! 

Ei!  Bon  home!...  ^On  aneu? 

(Escridaçant-lo.)  Vells  i  criatures 

a  casa,  a  guardà  el  porxo! 
Neleo  Ni  t'escolta! 

Med.       Per  ell  farà!  Vés,  vés,  tú,  aprop  del  pare. 

No  l'abandonis  ni  un  instant. 
Neleo     {Allargant-li  la  ma  per  a  encaixar.)  Medonte! 
Med.       Neleo!...  Germà  meu!... 
Neleo     {Encaixant.)  Contra'ls  oracles! 

Med.       Contra  el  desti,  si  puc! 
Neleo  AixÜ...  Confia, 

i  Atenea't  durà  camí  del  èxit. 
(Medonte  se'n  va  per  la  dreta.  Neleo  resta  al  fons  ca- 
llint  flors.  La  Pitonisa  entra  pel  temple  de  la  dreta.) 

ESCENA  VII 

Neleo  /  La  Pitonisa 

PiTON.     Tot  és  nit!...  Tot  és  nit!... 
Neleo     {Desde  el  fons.  Apart.)       La  Pitonisa! 
{Alt.)  Digueu-me  la  pregaria. 

PiTON.     (Amb  èxtasi.)  ...iEn  l'ample  volta 

tot  és  nit!... 

Neleo     {Cullint  flors.)    Còm  fa,  còm,  la  pregaria? 

PiTON.     {Guaitant  al  cel  amb  èxtasi.) 

Atenea  immortal!...  Dea  implacable! 
Espill  de  fortitut  i  saviesa! 
Guiadora  de  combats!  Mestreça  única 
dels  exèrcits  inquiets!  En  el  teu  carro 
i  en  el  teu  escut  d'or  ara  els  ulls  fiten 
nostres  guerrers  ardits.  Dolça  Atenea, 
companya  del  déu  Ares,  l'invencible, 
el  pròdic,  el  valent,  el  qui  cavalca 
corcers  de  foc  per  entre  les  tenebres; 
que  protegeix  els  pobles  i  els  deslliura 
del  jou  del  esclavatge,  defensant-los 
en  les  causes  més  dignes  i  més  justes; 
tú  que  transformes  combatents  en  hèroes, 
tú  que  fas  estremir  ciutats  i  viles 
amb  ton  clam  paorós  plè  d'estridència 
i  amb  torí  segell  de  sang,  ferma't,  otorga'ns 
la  sort,  la  benhaurança;  apiada't,  brinda'ns 
la  força  i  el  dalit  i  la  destresa 
que'ns  calen  per  triomfar.  Dea  implacable! 

(Neleo  es  mostra  encantat  de  la  pregaria  i  va  avan- 
çant a  primer  terme.) 

Atenea  immortal!  Sie'ns  propicia! 
T'ofrenarem,  en  canvi,  a  Tú  i  a  Ceres, 
tots  els  fecons  tresors,  totes  les  joies 
de  nostra  pau  futura,  perdurable, 
d'aqueixa  pau  que  és  l'ideal  dels  homes 
i  per  ella  esdevenen  fratricides... 
fratricides  heroics  i  gloriosos. 
Atenea  immortal!  Salva'ns,  t'ho  prego!... 

Neleo  (Avançant  vers  Pitonisa.) 

Hermosa  és  l'oració! 

PiTON.  Molt  bella;  llàstima 

que  sigui  tan  inútil. 

Neleo  Per  què  inútil? 

{Ent regant-li  les  flors  que  acaba  de  cullir.) 

Teniu,  flors  per  l'altar...  Llorers  i  roses. 
PiTON.     (Pobre  infant  ignocent!)  Vaig  a  teixir-ne... 
Neleo     Una  garlanda? 
PiTON.  No. 

Neleo  No? 

PiTON.  Una  corona. 

Neleo     Per  a  un  hèroe  caigut? 

PiTON.  No;  per  un  astre 

que's  troba  agonitzant  en  l'ample  volta. 

Neleo     {Amb  espant.)    Oh,  Déus! 

PiTON.  {Anant  cap  el  fons.) 

Tot,  tot  és  nit...  i  tot  és  negre! 

Fins  les  flors,  fins  el  sol...  Encar  no  esqueixa 

les  tenebres,  el  sol,  no!...  On  ets,  oh,  l'auba? 

{Va  arrencant  flors.  Neleo  s'agenolla  a  la  porta  del 
temple  intentant  repetir  la  pregaria  de  la  Pitonisa.) 

Neleo  {Amb  veu  molt  baixa.) 

Atenea  immortal!...  Dea  implacable! 
Espill  de  fortitut...  {Va  seguint  en  veu  baixa.) 

PiTON.     {Amb  creixent  exaltació,  mirant  la  llunyania.) 

Un  llamp  terrible 
zigzagueja  en  l'espai.  Miracle!  El  monstre 
corpulent  pe'ls  abims  va  despenyant-se 
i  apareix,  radiant,  una  matrona; 
va  amb  un  cor  a  les  mans,  un  cor  tot  flames; 
porta  una  vesta  d'or  tota  guarnida 
de  flors  blanques...  Oiu-la;  diu:  «Les  verges 
demanaran  amor  a  tots  els  homes, 
no  amb  cap  intent  de  plaer,  mes  amb  l'idea 
de  anar  parint  infants  que  prompte  siguin 
braus  guerrers  al  servici  de  la  pàtria.» 
{Cullint  flors,  desapareix  pe  I  fons  esquerra.) 

ESCENA  VIII 

Neleo./  Daimó 

{Entra  per  l'esquerra  primer  terme  vestint  la  túnica  de 

Rei.) 
Dai.         Fill  de  nostre  gran  rei! 
Neleo  Qui  ets? 

Dai.        (Aven(^ant  indecís  i  tremolós.)   Perdoneu-me. 
Perdoneu-me,  mon  príncep,  mes  m'acusa 
la  conciencia  d'un  fet  estrany,  insòlit, 
del  qual  no  haig  d'ésser  sol  el  responsable. 

Neleo     No  ets  el  jaio  Daimó? 

Dai.  Só  el  mateix. 

Neleo  Digues, 

pobre  avi  tremolós.  Còm  et  presentes 
davant  mos  ulls  així,  habillat  amb  túnica 
de  porpra,  a  tall  de  rei? 

Dai.  Oh,  si  sabíeu 

la  vergonya  que'n  sento!...  Es  que  en  el  rostre 
no  me'l  noteu,  l'afront? 

Neleo  Doncs,  bé... 

Dai.  Aquell  home 

que  ha  passat  per  açi,  el  vell  llenyataire 
que  haveu  escridaçat  suara,  aquell,  duia 
mon  trajo  miserable;  jo  el  séu  porto. 
No  l'haveu  conegut? 

Neleo  No.  Qui  era?... 

Dai.  Qui  era?... 

El  vostre  pare!  El  rei!  . 

Neleq  Ell? 

Dai.  Sí,  mon  príncep. 

S'ha  habillat  amb  mon  trajo  vell  i  ròneg, 
ignoro  amb  quin  intent;  mes,  com  que  temo 
que  puga  perillar  sa  vida  augusta, 
per  aixó'm  decideixo...  i  vinc  a  dír-vos-ho. 

{Es  treu  la  vesta  de  porpra  i  la  deixa  damunt  del 
seient  rústic.) 

Neleo     Cerca  la  mort  el  desditxat! 

Dai.  Sa  cambra 

m'ha  ofert  i  aqueixa  vesta,  també  seva, 
per  a  salvar-me— diu;— perquè  els  vils  doris 
amb  el  rei  em  confonguin  i  així's  prestin 
a  respectar  ma  vida  i  fins  la  vida 

de  ma  filla. 
Neleo  Oh,  grans  déus! 

{S'ouen  corns  de  guerra.) 
Dai.  Això'm  fa  creure 

0   que'l  Rei  pert  el  seny,  o  que  aquí  es  trama 
algun  funest  enginy  que  a  tots  malmeni. 
Neleo     Anem,  Daimó;  mirem  d'aconseguir-lo. 
Dai.        Pot-set  ja  sigui  tard. 
Neleo     (Anant  cap  al  fons  dreta,  cridant.) 

Pareí...  Mon  pare! 
Dai.        Jo  per  aquest  indret...   (Cridant.)    Mon  Rei!... 
(Desapareix  per  la  dreta  primer  terme.  Al  instant  de 
desaparèixer  també  Neleo  pe' I  fons,  apareix  Medon- 
te  al  cim  del  roquisser.) 


ESCENA  DARRERA 

Medonte,    Neleo  /  després,   Daimó,  Rei  Codro,  Sa- 
cerdots 1  /  2,  La  Pitonisa,  Guerrers  i 
gent  del  poble. 

Med.       (Desde'l  roquisser  amb  l'arma  desenvainada, 
fent  un  gran  crit.) 

Victoria! 
(S'ouen  corns  de  guerra  i  crits  llunyans.) 
Havem  guanyat! 

Neleo     (Retrocedint.)    Què  dius? 

Med.       (Avançant.  Amb  joia.)      El  nostre  exèrcit 
retorna  triomfador.  Els  clams  de  joia 
retrunyen  per  l'espai.  No'ls  sents?...  Els  doris, 
udolen  com  a  llops;  devallant  cingles, 
fugen  arreu  en  xorca  desbandada. 
La  desfeta  és  total;  guaita,  Neleo... 

Ne..eo     Però...  I  el  pare,  on  és? 

Med.  Què?... 

Neleo  El  pare! 

Med.  Ei  pare?... 

No  era  amb  tú,  fa  un  instant?... 
Nelko.  Si;  cert  que  hi  era, 

mes  s'iia  valgut  d'engany  per  a  evadir-se. 
Med.       Dissort  nostra!...  On  serà? 
D.\i.  (Entrant  af oliat  pel  primer  terme  dreta.) 

Dret  açi  el,  duen, 

ferit  de  mort! 

N^^^^^  Ferit? 

Mf.d. 

Dai.  Porta  clavada 

una  sageta  al  pit. 

Neleo     (Abraçant  a  Medonte.)      Oh,  cruel  sentencia! 
(Dos  soldats  acompanyen  al  Rei,  ferit,  desvanescut, 
que  entra  per  la  dreta  primer  terme.  L asseuen  al 
banc.  Daimó  que  ha  tret  la  vesta  del  banc,  lexten 
damunt  del  cos  del  Rei  i  li  examina  la  ferida.  Els 
sacerdots  entren  per  la  porta  del  temple.  La  Pitoni- 
sa,  pel  fons  esquerra,  portant  una  corona  de  llorer 
i  roses.) 
GuER.      Visca  el  Rei! 
Veus  Visca! 

Dai.         (Baix  a  un  guerrer.)    Viu? 
Guer.     (A  Daimó.)  Sí,  viu  encara. 

Med.       Estava  escrit,  Neleo,  que  ell  havia 

d'ésser  el  preu  de  la  victorià  nostra! 
Sac.  1      El  rei,  ferit  de  mort? 
Sac.  2  El  rei,  sí! 

PiTON.     (Des  de'l  fons.)  L'auba 

ja  és  jorn  esplendorós!  El  Sol...  Guaiteu-lo! 
(Anirà  avançant  fins  als  peus  del  Rei.) 
Rei  (Incorporan^-se  fadigosament  i  amb  veu  d'a- 

gonitzant.) 
Adéu  siau,  mos  fills! 
Neleo  (Agenollant-se  als  seus  peus.) 

Pare!... 
Rei  L'Oracle 

digué  la  veritat,  Zeus  me  perdoni! 
S'ha  complert  el  destí...  La  mort  me  crida, 
mes  no'm  ploreu,  que  amb  mi  el  goig  m'en 

1  emporto 

i  és  el  jorn  més  feliç,  per  la  meva  ànima. 

Digne  d'enveja,  soc.  La  pàtria  és  vostra... 

Serveu-la  bé,  fills  meus...  Aimeu-la...  sempre! 

La  meva  ara  és  lluny,  lluny,  extensa,  blanca! 

Plena  de  llum!... 

(Fitxant-se  en  el  cel,  en  plè  èxtasi.  A  Neleo.) 

Ah!...  El  cel!...  Guaita-te'l!...  Mira, 

{A  Medonte.) 

Medonte;  el  de  la  pàtria...  Si,  és  el  nostre!... 

Que  bé  s'hi  sent  mon  esperit  cap  dintre 

l'immensa  nau!... 
{Se  li  ha  anat  apagant  la  veu:  fa  una  estremitut  i  resta 

completament  rigit.) 
Sac.  1      {Baix.)  Mort?... 

Dai.  Mort!... 

Med.       {A  tots.)  El  bon  patrici 

s'ha  fet  matar  per  a  salvà  el  séu  poble! 
PiTON     Tots  els  llorers  pel  rei! 
{S'agenolla  als  peus  del  Rei,  després  de  colocar-li  la 
corona.   Guerrers  i  gent  del  poble,  posen  rams  de 
llorer  damunt  del  mort.) 
Neleo  (Agenollant-se  i  abraçant  el  cadavre  ) 

Perdó,  mon  pare!... 
Med.  {A  tots.) 

Ja  és  ferma,  ara,  la  vostra  independència. 

Feu-se'n  dignes. 
Neleo-    {Desesperat.)      Perdó!... 
Dal  Visca  Medonte! 

GuAR.     Visca  el  rei  successor! 
Veus  Visca! 

Med.  No  és  hora. 

Ni  Jo  ni  cap  mortal  té  avui  prous  mèrits 

per  a  asseure's  al  trono  que  mon  pare 

deixa  vagant. 
PiTON.  Oh!  El  sol  ferma  sa  ruta 

vers  el  mig  jorn!  Mai  més  sobiranies! 

S'han  extingit  per  sempre,  en  nostra  terra. 

El  veritable  rei  deu  éssé  el  poble 
d'Atíca. 
Me0.       (Cridant.)  Visca,  doncs,  el  poble! 
Veus  Visca!... 

(Al  donar  el  darrer  "Visca",  els  guerrers  alcen  les 
armes  i  la  gent  del  poble  fa  voleiar  branquillons 
d'olivera  i  de  llorer.) 

